b'\n_START_ARTICLE_\nCerkev sv. Miklav\xc5\xbea, Gorjanci\n_START_SECTION_\nLegenda\n_START_PARAGRAPH_\nPo ljudskem izro\xc4\x8dilu naj bi se po opustitvi cerkve v Hudo pe\xc4\x8d v dolini Pendirjevke naselil \xc5\xa1krat (gorjanski vrag). Kmetom je nagajal pri ko\xc5\xa1nji trave, povzro\xc4\x8dal je neurja s to\xc4\x8do. Posledica so bile izredno slabe letine. Prerokovano pa je bilo, da ga bo odgnalo zvonenje \xc5\xbeeleznega junca. Ko se je v novi cerkvi na Miklav\xc5\xbeu ponovno oglasil zvon, je \xc5\xa1krat v zbe\xc5\xbeal in v viharju polomil drevje na Polomu.\n_START_SECTION_\nDostopi\n_START_PARAGRAPH_\nCerkev stoji le streljaj od novega in starega planinskega doma na Miklav\xc5\xbeu, do koder se je mogo\xc4\x8de pripeljati z vozilom (od Krvavega kamna do cerkve pa je pribli\xc5\xbeno 20 minut hoje)._NEWLINE_Od cerkve se je mogo\xc4\x8de odpraviti \xc5\xa1e na Trdinov vrh, do koder vodi ozna\xc4\x8dena pe\xc5\xa1pot, ki jo povpre\xc4\x8den pohodnik opravi v eni uri.'